ગોંડલની સીટ ભાજપનો ગઢ ગણાય છે આ વખતની ચૂંટણીમાં એક પણ જુની સીટથી હાથ ધોવા ન પડે એ તકેદારી રાખીને ભાજપ ટિકિટો આપી રહી છે. ત્યારે ગોંડલમાં પણ તેમણે પૂર્વ ધારાસભ્યની પત્નીને ટિકિટ આપીને પોતાની પકડ વધુ મજબુત કરવાનો પ્રયત્ન કર્યો છે. આમ કરવાથી ભાજપને અહીં બે રીતે લાભ થયો છે, એક તો મહિલા ઉમેદવારની પસંદગી અને એક જ પરિવારના સભ્યને ટિકિટ આપી હોવાથી તેમને જૂના મતદારોનો પણ ફાયદો મળશે. ગીતાબાને એક પુત્ર અને બે પુત્રી છે. તેમનો મુખ્ય વ્યવસાય ખેતી છે. તેમની સંપત્તિ લગભગ 2 કરોડ જેટલી છે.